stanford-oval/wikipedia huggingface dataset:
Ulla Taalasmaa
Rooli sarjassa

Sarjan alkuaikoina Ulla yritti käräyttää Hanna Salinin tämän aviomiehelle Jukka Salinille, koska Hannalla oli salasuhde Jukan poikaan Aleksiin, mistä Ulla tiesi.
Kevään 2006 päätteeksi Riku ajoi humalassa Ullan päälle, Ulla loukkaantui pahasti ja joutui sairaalaan. Riku itse menehtyi kolarissa. Ulla sai liikuntakykynsä täysin takaisin. Keväällä 2007 Ullan kirjan julkistamistilaisuudessa Ulla pukeutui morsiameksi ja saapui papin kanssa ja Ulla kosi Seppoa, mutta Seppo ei suostunut kosintaan. Surullinen Ulla häipyi tilaisuudesta ja muutti sisarensa luo Kankaanpäähän.
Ulla palasi Helsinkiin maaliskuussa 2010 liikeasioiden varjolla. Hän nimittäin omisti vielä silloin puolet Talotaikureista, jonka Seppo tahtoi itselleen. Samalla Ulla yritti kaikin keinoin saada Seppoa ja Helena Kuulaa eroamaan. Ulla ei pitänyt Helenasta ja liittoutui Isabella Holmin kanssa Helenaa vastaan. He muun muassa lisäsivät Helenan ja Sepon häissä tarjottavaan samppanjaan lääkettä, joka saa aikaan tokkuraisen olotilan. Isabella ja Ulla lopulta kuitenkin joivat samppanjaa vahingossa itse, ja nolasivat itsensä häissä. Nöyryytetty Ulla muutti Espanjaan.
Sepon lähdettyä pois Helsingistä Ulla palasi Pihlajakadulle huolehtimaan, että Tale ja Iida kasvavat kurissa ja nuhteessa. Myöhemmin Ullan luottamus Taleen palasi, ja hän lähti takaisin kotiinsa Espanjaan. Ullan lähdettyä Tale ei tullut kovin hyvin toimeen Helenan kanssa, joten hän pyysi Ullan hätistämään Helenan pois Taalasmaiden asunnosta. Ulla ja Helena riitelivät keskenään paljon ja lopulta Tale uhkasi hätistää heidät molemmat ulos asunnosta.
Helena rakastui Pihlajakadulle muuttaneeseen Aki Nikkiseen nopeasti, vaikka Ulla yrittikin varoitella Helenaa useampaan otteeseen ja keksiä syitä Helenan ja Akin erolle. Myöhemmin Aki ja Helena menivät naimisiinkin. Ullan arvailut Akista osoittautuivat todeksi ja myöhemmin Helena ampui Akia. Ulla auttoi Helenan pakoon Espanjaan, ettei jäisi kiinni teostaan. Ulla alkoi tuntea itsensä yksinäiseksi, joten päätti järjestää ostoskeskuksessa senioreille juttupiirin. Ainoa henkilö, joka sinne saapui oli Gunnar Mustavaara, joka myöhemmin paljastui myös Camillan ja Monican isäksi. Hän rakastui Gunnariin ja Gunnar häneen. Pari oli menossa naimisiin, mutta Alzheimeria sairastava Gunnar joutui Alissa Nikkisen huijauksen kohteeksi ja meni sittenkin Alissan kanssa naimisiin. Hän otti miltei heti avioeron ja palasi takaisin yhteen Ullan kanssa.
Rooli sarjassa > Perhe

Ullan ensimmäinen aviomies oli Seppo Taalasmaa, jonka kanssa yhteistä polkua kesti lähemmäs 30 vuotta. Pari erosi lopullisesti vuonna 2007, kun Seppo vastasi kieltävästi Ullan kosintaan. Liiton aikana syntyi kaksi lasta, nyt jo aikuiset Kari ja Elina Taalasmaa. Elina ei ole Sepon biologinen tytär, sillä hänen isänsä on Sepon hyvä ystävä edesmennyt Martti Viljanen.
Ullan ja Sepon yhteinen lapsi Kari on aina ollut Ullan lellikkipoika. Edes Karin jouduttua pahoinpitelystä vankilaan ja sotkettua raha-asiansa moneen kertaan, ei Ullan usko poikaansa ole horjunut. Kari asui kauan Sepon asunnossa, mutta muutti pois Afrikkaan Nooran luokse lapsensa Oona Kivirannan kanssa. Vuonna 2014 Kari palasi asumaan Pihlajakadulle, oli hetken poissa ja tuli takaisin jälleen vuonna 2015. Kari kertoi palattuaan vuonna 2014, että Oona on muuttanut Ranskaan puolisonsa Miron luo.
Karin pikkusiskopuoli Elina sen sijaan poistui Pihlajakadulta vuonna 2008 muutettuaan Tuomo Tervajoen kanssa Tampereelle yhteisen poikansa, Onni ”Tale” Taalasmaan kanssa. Elina oli aina paljon ahkerampi tekemään töitä kuin Kari ja sanoi myös suorasti mielipiteensä monistakin asioista.
Tale palasi Pihlajakadulle asumaan vuonna 2011, kun hän ei halunnut muuttaa Ruotsiin vanhempiensa kanssa. Talen huoltajana toimi aluksi hänen vaarinsa Seppo, mutta Sepon lähdettyä Pihlajakadulta, Ulla jatkoi Talen huoltajana.
Karin adoptiopoika Benjamin Taalasmaa on Ullan kolmas lapsenlapsi.
Ullalla oli myös yksi lapsenlapsenlapsi, Talen adoptiopoika Ilja Taalasmaa, joka yhdessä vanhempiensa kanssa menehtyi helikopterionnettomuudessa.
Ulla poistui sarjasta 2020 koronaviruksen aiheuttamien rajoitusten takia, sillä hänen näyttelijänsä ei voinut osallistua kuvauksiin ikänsä puolesta. Sarjassa tämä kirjoitettiin niin, että Ulla lähti siskonsa luo Kankaanpäähän suremaan kuolleen lapsenlapsensa Talen perhettä.
Rooli sarjassa > Työelämä

Alkuaikoina Ulla toimi talonmiehenä aviomiehensä Sepon kanssa. Kun taloyhtiö päätti palkata huoltofirman hoitamaan kiinteistöjä, olivat Taalasmaat vaarassa menettää työnsä sekä vielä lisäksi lentää omasta asunnostaan. He päättivät olla luovuttamatta ja perustivat Talotaikurit-nimisen firman, ja taloyhtiön hallitus hyväksyi heidän tarjouksensa. Myöhemmin Seppo ja Ulla vaihtoivat töitään Ismo Laitelan kanssa, jolloin he siirtyivät kauppiaiksi Stellanssiin ja Ismo otti vastuun Talotaikureista. Ulla oli vuosia kotirouvana, mutta päätti myöhemmin perustaa catering-yrityksen yhdessä Ismo Laitelan kanssa. Hän on myös osakas Taalas Yhtiöt OY:ssä, johon kuuluvat myös Taalasbiili ja Taletaikurit.
Tuotanto

Maija-Liisa Peuhu on näytellyt Ulla Taalasmaata sarjan alusta asti. Peuhu oli aluksi skeptinen sarjan suhteen eikä uskonut sen suosioon. Hän kuitenkin tykästyi Ullaan hahmona ja sarjastakin tuli menestys. Ulla oli poissa sarjasta vuodet 2008–2013, koska näyttelijä halusi tehdä välillä jotain muuta. Kun hänelle soitettiin ja kysyttiin takaisin sarjaan, hän suostui.
Elokuussa 2020 Ulla joutui hetkellisesti poistumaan sarjasta, sillä Peuhu ei ikänsä vuoksi saanut osallistua kuvauksiin koronaviruspandemian aikana. Hahmo kuitenkin vieraili sarjassa useasti videopuhelun välityksellä. Ulla teki paluun sarjaan syksyllä 2021.
Ihmissuhteet > Perhesuhteet

isä, kuollut, ei näytetty sarjassa
sisko, ei näytetty sarjassa
Seppo Taalasmaa: entinen aviomies, nykyinen miesystävä
Kari Taalasmaa: poika
Elina Taalasmaa: tytär
Oona Kiviranta: pojantytär
Benjamin Taalasmaa: pojan adoptiopoika
Tukku Taalasmaa: pojanpoika
Tale Taalasmaa: tyttärenpoika, kuollut
Toivo Taalasmaa: tyttären adoptiopoika
Oonan ja Miron lapsi: pojantyttären lapsi, ei näytetty sarjassa
Ilja Taalasmaa: tyttärenpojan adoptiopoika, kuollut
Tuomo Tervajoki: entinen vävy
Miro Holm: pojan vävy
Sauli Kiviranta: pojantyttären velipuoli Lauran kautta
Inka Haapala: ottotytär
Sanni Pohjonen: tyttärenpojan ex-vaimo, kuollut
Ihmissuhteet > Rakkaussuhteet

Martti Viljanen: kihlaus, päättynyt, kuollut, suhteesta syntyi tytär Elina
Seppo Taalasmaa: avioliitto, päättynyt, liitosta syntyi poika Kari, Seppo on Elinan kasvatti-isä, nykyinen miesystävä
Yrjö Merilä: kihlaus, päättyi Yrjön kuolemaan, kuollut
Gunnar Mustavaara: suhde, olivat aiemmin kihloissa ja menossa naimisiin, päättynyt
Ihmissuhteet > Ystävyyssuhteet

Ismo Laitela: pitkäaikainen perheystävä ja naapuri
Kalle Laitela: Ismon poika ja naapuri
Miia Laitela: Ismon tytär, kuollut
Jenni Vainio: entinen naapuri, kuollut
Katja Vainio: entinen naapuri
Iida Mustonen: tuttu, asui Taalasmailla
Janne Haukkala: Talen kaveri, hengaili paljon Taalasmailla, Janne on auttanut Ullaa monessa asiassa, muun muassa Aki Nikkisen käräyttämisellä
Isabella Holm: tuttu, yrittivät yhdessä nöyryytää Helenan hänen omissa häissä, mutta joivat itse vahingossa myrkytetyn viinin, mikä oli tarkoitettu Helenalle
Joonatan Sievinen: ystävä, viettivät aikaa Espanjassa
Maarit Salin: ystävä ja entinen naapuri, olivat välillä törmäyskurssilla
Jukka Salin: tuttu ja entinen naapuri
Silja Salin: ystävä ja entinen naapuri, Ulla varoitti Siljaa Petri Veijalaisesta, kun Petri vieraili Tonin, Jennin ja Katjan luona
Saku Salin: tuttu ja entinen naapuri
Aleksi Salin: tuttu, Elinan entinen miesystävä, entinen naapuri
Daniel Ojala: tuttu, Elinan entinen miesystävä, lääkäri
Ken Ojala: naapuri, Danielin veli
Camilla Mustavaara: naapuri, Gunnarin tytärpuoli
Monica Mustavaara: entinen naapuri, Gunnarin tytär, heillä oli välillä erimielisyyksiä siitä, että Ulla levittelee paljon talon juoruja
Paula Sievinen: entinen naapuri, kuollut
Tanja Jääskeläinen: tuttu ja entinen naapuri
Jutta Korhonen: ystävä
Ihmissuhteet > Vihamieliset suhteet

Eeva Harakka: Tonin ja Petrin äiti, Sepon seuralainen, jonka kanssa Seppo oli vain kostaakseen Ullalle, Ulla ja Eeva tappelivat Barbaarissa
Hanna Salin: vihamielinen naapuri, jota Ulla ei voinut sietää, koska Hanna rakastui poikapuoleensa Aleksi Saliniin, Ulla yritti tehdä kaikkensa paljastaakseen Hannan ja Aleksin suhteen Jukalle sekä kertoa totuuden kaikille, mutta yritykset kaatuivat aina siihen, että Ulla nöyryytti kaikkien edessä vain itseään, kuollut
Aki Nikkinen: vihamielinen tuttu, josta Ulla ei ole koskaan pitänyt muun muassa tämän rikollisten puuhien takia, ovat sittemmin sopineet välinsä.
Toni Veijalainen: vihamielinen naapuri, kuollut
Markus Ekholm: Elinan edesmennyt puoliso, joka käytti huumeita, olivat sittemmin paremmissa väleissä, kuollut
Laura Kiviranta: Karin silloinen naisystävä ja Oonan äiti, Ullalla ja Lauralla oli useita erimielisyyksiä myös ennen ja jälkeen Karin ja Lauran suhteen, Ulla piti Katja Vainiota Karille parempana miniäehdokkaana, kuin Lauraa.
Eila Kiviranta: Lauran äiti, Eilalla ja Ullalla tuli erimielisyyksiä Karin ja Oonan suhteen, Eila ei pitänyt Karista rikoskuvioiden vuoksi
Jaana Nieminen: vihamielinen naapuri
Selma Viljanen: Martti Viljasen äiti ja Elina Taalasmaan biologinen isoäiti, Selma ei voinnut sietää Ullaa eikä Ulla Selmaa, Selma kertoi Sepolle Ullan ja Martin kihlauksesta, jonka vuoksi Seppo jätti tolloin Ullan ja Ulla oli siitä raivona Selmalle, lopulta Selma kuoli sydänkohtaukseen Ullan käsivarteen
Irma Halonen: Sepolla ja Irmalla oli suhde sekä yhteinen antiikkiharrastus eikä Ulla pitänyt siitä, että Irma yritti liehitellä Seppoa antiikkiharrastuksella, kumpikaan ei voinut sietää toisiaan, tappelivat Teneriffalla ja Stellans-kaupassa
Aaro Vaalanne: vihamielinen tuttu ja naapuri, Oonan kaappaaja, Lindan isä
Helena Kuula: Sepon toinen ex-vaimo, Ulla ei voinut sietää Helenaa, myöhemmin Helenan ja Ullan välit lämpenivät ja sittemmin, kun Helena ampui Akia, Ulla ja Kristiina auttoivat Helenaa pakenemaan maasta
Lasse Sievinen: vihamielinen naapuri, Ulla halusi väkisin taloyhtiön puheenjohtajaksi Lassen tilalle, jonka seurauksena Lasse nöyryytti Ullaa koko talon silmissä, siitä Ulla oli vihainen Lasselle, eikä voinnut sietää Lassea, Lasse antoi Ullalle potkut talonmiehen virasta
Kristiina Pohjonen: Ismon entinen vaimo sekä Kallen, Miian ja Sannin äiti, olivat useasti törmäyskurssilla esimerkiksi siitä, että Kristiina lavasti kuolemansa ja jätti Ismon perheineen, josta Ulla ei pitänyt, heillä oli erimielisyyksiä myös Sannin raskaudesta ja synnytyksestä, sittemmin he olivat paremmissa väleissä ja auttoivat yhdessä Helenan pakoon
Dahlia Mustavaara: Gunnarin entinen vaimo
Alissa Nikkinen: meni Gunnarin kanssa naimisiin huijatakseen Gunnaria, Ulla ja Alissa tappelivat Amandassa
Salla Taalasmaa: Salla petti Ullan poikaa Karia Gunnarin kanssa
Gunnar Mustavaara: Gunnar petti Ullaa Sallan kanssa
Aiheesta muualla

Wikisitaateissa on kokoelma sitaatteja aiheesta .
Ullan esittely Salatut elämät -sivuilla (Arkistoitu – Internet Archive)
Ulla Taalasmaa Salkkaripediassa
| --- | --- |
Jaksot:  Jaksot | Erikois- ja päätösjaksot
Henkilöt:  Henkilöt | Poistuneet henkilöt
Paikat:  Tapahtumapaikat | Yritykset, tuotemerkit ja puolueet | Ullanlinna
Spin-off-sarjat:  Romeo & Rafael Desperados | Lillukanvarsia | Tuuliranta | Young Man, Cash Man | Young Girl, Dream Girl | Satula | Bikineitä ja timantteja | Pihlajakadun tuhmat tädit | Kämppä tyhjänä | Pihlajasatu | Pahainpäivä | Soppatykkimiehet | MC Taalasbiili | Rantabaari
Elokuvat:  Nightmare – painajainen merellä | Nightmare 2 – Painajainen jatkuu
Oheismateriaalit:  CD-kokoelma | Oheismateriaalit
Ulla Taalasmaa sarjan ensimmäisessä jaksossa vuonna 1999.
Ulla vuonna 2006.
Ulla palasi sarjaan vahtimaan Talea vuonna 2013.
Ulla törmäsi Joonatan Sieviseen Espanjassa.
Viron paperiteollisuus

Viron paperiteollisuus muodostuu Kehrassa olevasta intilais-singaporelaisen Tolaram Groupin omistamasta säkkipaperitehtaasta (Horizon Pulp and Paper Ltd), Räpinan keräyspaperia jalostavasta tehtaasta (AS Räpina Paberivabrik) ja Kundassa sijaitsevasta itävaltalaisen Heinzel Holding GmbH:n omistamasta selluloosatehtaasta (AS Estonian Cell).
Puuraaka-aineesta huolimatta Viroon ei rakennettu Neuvostoliiton aikana paperiteollisuutta, sillä Baltian talousalueelle osoitettiin valtion tuotantosuunnitelmissa lähinnä kevyen teollisuuden ja elintarviketeollisuuden tuotantovelvoitteita. Baltian katsottiin muodostavan perinteiseen tapaan alueen, joka voi tuottaa Leningradin tarvitsemia elintarvikkeita merkittävässä määrin.
Historia

Viron ensimmäinen maininta paperitehtaasta on vuodelta 1644.
Rakenne

Virossa ei ole sanomalehti- tai hienopaperitehtaita. Viron paperinjalostus perustuukin siihen, että ulkomailta tuotua paperia ostetaan tukkuerinä ja jalostetaan ne paikallisesti paperituotteiksi, kuten pienempikokoisiksi papereiksi ja kartonkipakkauksiksi, tai raaka-aineena käytetään keräyspaperia, jota jalostetaan lähinnä pakkausmateriaaleiksi. Paperituotteita myös viedään.
Kehran säkkipaperitehdas vie tuotannostaan 99 % ulkomaille.
Vladimír Kameš

Vladimír Kameš (s. 28. syyskuuta 1964 Kladno, Tšekkoslovakia) on entinen tšekkiläinen jääkiekkoilija, joka nykyisin valmentaa Kladnossa juniorijääkiekkojoukkuetta. Kameš pelasi kaksi kautta Tšekin Extraligassa HC Kladnossa, kunnes siirtyi Suomeen jääkiekon I-divisioonaan, Oulun Kärppiin. Kolmen kauden aikana Kameš voitti kerran I-divisioonan pistepörssin. Suomesta Kameš siirtyi Saksaan, ensin EC Bad Tölziin ja kolmen kauden jälkeen River Rats Geretsriediin, jossa pelattujen neljän kauden jälkeen Kameš lopetti uransa. NHL-seura New Jersey Devils varasi Kamešin vuonna 1984 numerolla 149. Kameš oli mukana Tšekkoslovakian jääkiekkomaajoukkueessa vuoden 1985 MM-kisoissa, joissa Tšekkoslovakia voitti kultaa.
Osa Oulun Kärppien kannattajista pitää edelleen Kamešia Kärppien parhaana ulkomaalaisena. Kameš itse pitää suuren suosionsa syynä sitä, että hän oppi nopeasti suomen kielen. Kamešin poika Vladimír Kameš Jr. pelaa HC Kladnon liigajoukkueessa puolustajan pelipaikalla.
VHL-kausi 2017–2018

| VHL-kausi 2017–2018 |
| --- | --- |
Laji:  jääkiekko
Järjestyksessä oleva kausi:  8.
Maa:   Kazakstan  Kiina  Venäjä
Joukkueiden määrä:  27
Sarja alkoi:  8. syyskuuta 2017
Sarja päättyi:  27. huhtikuuta 2018
Runkosarjan voittaja:  Dinamo Pietari
Mestari:  Dinamo Pietari
Pistepörssin voittaja:  Nikita Setdnikov
Pudotuspelien arvokkain pelaaja:  Aleksandr Samonov
  ← 2016–2017 :  2018–2019 → 
VHL-kausi 2017–2018 on Venäjän toiseksi korkeimmain sarjatason VHL:n historian kahdeksas kausi. Kausi alkoi 8. syyskuuta 2017 ja sarjan mestari ratkesi 27. huhtikuuta 2018. Toista kauttaan sarjassa pelannut Dinamo Pietari voitti sekä runkosarjan, että VHL-liigan mestaruuden.
Sarjaan osallistui 27 joukkuetta. VHL laajentui nyt myös Kiinaan, josta kaksi uutta seuraa liittyivät laajennusjoukkueina liigaan. Viime kauden hallitseva mestari HK Dinamo Balašiha joutuu jättämään kauden väliin taloudellisten ongelmien vuoksi. Myös kolme muuta joukkuetta jättäytyi sarjasta talousvaikeuksien vuoksi. Uudet joukkueet VHL:ssä olivat KHL-liigasta siirtyvä Metallurg Novokuznetsk, VHL-B:stä nouseva TsSK VVS Samara ja MHL-B:n mestari Gornjak Utšaly.
Joukkueet

| Joukkue | Kaupunki | Kotihalli | Perustettu | Liittynyt |
| --- | --- | --- | --- | --- |
|  Bars Kazan | Kazan | Tatneft Arena | 2009 | 2014 |
|  Buran Voronež | Voronež | Voronežin Jubilejny-halli | 1977 | 2012 |
|  Dinamo Pietari | Pietari | Jubileinyi-urheilukeskus | 2013 | 2016 |
|  Dizel Penza | Penza | Temp-jääurheilupalatsi | 1955 | 2004 |
|  Gornjak Utšaly | Utšaly | Gornjak Arena | 2012 | 2017 |
|  HK Rjazan | Rjazan | Rjazanin urheilupalatsi | 1955 | 2007 |
|  HK Sarov | Sarov | Sarovin jääpalatsi | 2002 | 2009 |
|  HK Saryarka Karaganda | Karaganda | Akzholtay Ice Palace Karaganda | 2006 | 2012 |
|  Himik Voskresensk | Voskresensk | Podmoskovje | 2005 | 2015 |
|  Ižstal Iževsk | Iževsk | Ižstalin urheilupalatsi | 1949 | 2006 |
|  Jermak Angarsk | Angarsk | Jermak Stadium | 1958 | 2007 |
|  Južnyi Ural Orsk | Orsk | Rostošin jääpalatsi | 1958 | 2006 |
|  KRS Heilongjiang | Harbin |  | 2017 | 2017 |
|  Metallurg Novokuznetsk | Novokuznetsk | Kuznetskin metallurgien urheilupalatsi | 1949 | 2017 |
|  Molot-Prikamje Perm | Perm | Molotin yleinen urheilupalatsi | 1948 | 2006 |
|  Neftjanik Almetjevsk | Almetjevsk | Almetjevskin Jubilejny Urheilupalatsi | 1965 | 2001 |
|  Rubin Tjumen | Tjumen | Tjumenin urheilupalatsi | 1995 | 2000 |
|  SKA Neva | Pietari | SKA:n jäähalli | 2008 | 2008 |
|  Sokol Krasnojarsk | Krasnojarsk | Fakel | 1977 | 2011 |
|  Sputnik Nižni Tagil | Nižni Tagil | V.K. Sotnikova Vmest | 1948 | 2002 |
|  Toros Neftekamsk | Neftekamsk | Neftekamskin jääpalatsi | 1988 | 2006 |
|  Torpedo Ust-Kamenogorsk | Öskemen | Boris Aleksandrovin urheilupalatsi | 1955 | 2001 |
|  Tšelmet Tšeljabinsk | Tšeljabinsk | Urheilupalatsi Junost | 1948 | 2003 |
|  Tsen Tou Jilin | Jilin |  | 2017 | 2017 |
|  TsSK VVS Samara | Samara | TsSK VVS-urheilupalatsi | 1950 | 2017 |
|  Zauralje Kurgan | Kurgan | Mostovik | 1994 | 2003 |
|  Zvezda Tšehov | Tšehov | Vitjazin jääpalatsi | 2015 | 2015 |
Joukkueet > Joukkuemuutokset

Ariada Volžsk ja THK Tver lopettivat toimintansa viime kauteen.
HK Dinamo Balašiha jättää kauden väliin.
Kristall Saratov vetäytyi sarjasta taloudellisten ongelmien vuoksi.
Gornjak Utšaly liittyi sarjaan MHL-B:stä.
Metallurg Novokuznetsk liittyi sarjaan KHL:stä.
TsSK VVS Samara liittyi sarjaan VHL-B:stä.
Kiinalaiset KRS Heilongjiang ja Tsen Tou Jilin liittyivät laajennusjoukkueina sarjaan.
Runkosarja

Runkosarjassa pelattiin kaksinkertainen sarja. 16 parasta joukkuetta eteni pudotuspeleihin.
|  | Joukkue | O | V | JV | VV | VH | JH | H | TM-PM | Pist |
| --- | --- | --- | --- | --- | --- | --- | --- | --- | --- | --- |
| 1 | Dinamo Pietari | 52 | 37 | 3 | 3 | 2 | 1 | 6 | 179-82 | 126 |
| 2 | SKA Neva | 52 | 36 | 2 | 1 | 2 | 0 | 11 | 162-81 | 116 |
| 3 | Neftjanik Almetjevsk | 52 | 30 | 4 | 3 | 2 | 2 | 11 | 147-96 | 108 |
| 4 | HK Saryarka Karaganda | 52 | 28 | 1 | 4 | 3 | 4 | 12 | 161-108 | 101 |
| 5 | Zauralje Kurgan | 52 | 25 | 7 | 4 | 1 | 0 | 15 | 141-101 | 98 |
| 6 | Jermak Angarsk | 52 | 25 | 7 | 2 | 1 | 3 | 14 | 139-113 | 97 |
| 7 | Torpedo Ust-Kamenogorsk | 52 | 25 | 6 | 2 | 2 | 2 | 15 | 160-117 | 95 |
| 8 | Sokol Krasnojarsk | 52 | 22 | 6 | 5 | 1 | 3 | 15 | 151-110 | 92 |
| 9 | HK Sarov | 52 | 25 | 4 | 2 | 0 | 3 | 18 | 134-112 | 90 |
| 10 | Toros Neftekamsk | 52 | 23 | 4 | 4 | 1 | 2 | 18 | 136-113 | 88 |
| 11 | Južnyi Ural Orsk | 52 | 20 | 2 | 4 | 5 | 6 | 15 | 143-123 | 83 |
| 12 | Zvezda Tšehov | 52 | 23 | 1 | 1 | 3 | 7 | 17 | 161-131 | 83 |
| 13 | Metallurg Novokuznetsk | 52 | 21 | 4 | 2 | 3 | 3 | 19 | 138-132 | 81 |
| 14 | Tsen Tou Jilin | 52 | 22 | 1 | 1 | 3 | 4 | 21 | 109-148 | 77 |
| 15 | Himik Voskresensk | 52 | 22 | 0 | 1 | 6 | 3 | 20 | 111-122 | 77 |
| 16 | Molot-Prikamje Perm | 52 | 17 | 3 | 5 | 3 | 2 | 22 | 127-147 | 72 |
| 17 | Rubin Tjumen | 52 | 18 | 3 | 2 | 2 | 5 | 22 | 127-129 | 71 |
| 18 | Bars Kazan | 52 | 16 | 5 | 3 | 3 | 1 | 24 | 110-129 | 68 |
| 19 | Dizel Penza | 52 | 18 | 1 | 2 | 3 | 3 | 25 | 107-122 | 66 |
| 20 | Tšelmet Tšeljabinsk | 52 | 16 | 3 | 2 | 6 | 2 | 23 | 123-143 | 66 |
| 21 | Ižstal Iževsk | 52 | 18 | 1 | 1 | 3 | 3 | 26 | 124-141 | 64 |
| 22 | HK Rjazan | 52 | 15 | 4 | 4 | 1 | 1 | 27 | 106-136 | 63 |
| 23 | Gornjak Utšaly | 52 | 17 | 1 | 1 | 0 | 5 | 28 | 132-158 | 60 |
| 24 | KRS Heilongjiang | 52 | 15 | 1 | 1 | 3 | 6 | 26 | 135-176 | 58 |
| 25 | Buran Voronež | 52 | 10 | 5 | 3 | 5 | 4 | 25 | 126-176 | 55 |
| 26 | Sputnik Nižni Tagil | 52 | 8 | 2 | 2 | 2 | 1 | 37 | 88-176 | 35 |
| 27 | TsSK VVS Samara | 52 | 3 | 0 | 1 | 0 | 5 | 43 | 82-237 | 16 |
WR 20a

| WR 20a |
| --- | --- |
 WR 20a ympyröitynä lähellä Westerlund 2 -joukkoa.
Muut designaatiot:  V712 Carinae
Fyysiset ominaisuudet
Valovoima:  1 150 000±150 000 aurinkoa
Spektriluokka:  WN6 + WN6
Massa:  82,7±5,5 M☉
Muuttujatyyppi:  Beta Lyrae ja Wolf–Rayet
Astrometriset ominaisuudet
Tähdistö:  Köli
Rektaskensio (J2000):  10h 23m 58,002s
Deklinaatio (J2000):  -57° 45' 48,99?
Etäisyys:  14 000 ± 1 000 vv (4,300 ± 300 pc)
Parallaksi:  0,2310 ± 0,0171 mas
WR 20a on pimennysmuuttujatyyppinen kaksoistähti, joka on peräisin Westerlund 2 -tähtijoukosta. Molemmat tähdet ovat Wolfin–Rayetin tähtiä, joiden massa on noin 80 kertaa Auringon massa.
Kaksoistähti on saattanut muodostua tähtijoukon ytimessä, josta se on joutunut ulos muiden tähtien vuorovaikutuksen seurauksena.
William Elford Leach

William Elford Leach (2. helmikuuta 1791 Plymouth, Englanti – 26. elokuuta 1836 Tortona, Italia) oli englantilainen eläintieteilijä ja meribiologi.
William Leachin isä oli plymouthilainen asianajaja. 12-vuotiaana William lähti opiskelemaan Exeteriin, jossa hänen pääaineinaan olivat anatomia ja kemia. Jo näihin aikoihin hän keräsi meren eliöitä Plymouthin ja muualta Devonin rannoilta. 17-vuotiaana Leach aloitti lääketieteen opinnot St Bartholomew's Hospitalissa Lontoossa ja saattoi opintonsa päätökseen Edinburghin yliopistossa ja St Andrewsin yliopistossa.
Vuonna 1813 Leach palasi eläintieteen pariin, ja hänet palkattiin assistentiksi British Museumin eläintieteen laitokselle. Hän otti tehtäväkseen Hans Sloanen kokoelmien järjestämisen. Hänestä tuli sitten luonnonhistoriallisen osaston apulaisjohtaja, ja hänestä kehittyi nilviäisten ja äyriäisten erityistuntija. Hän tutki myös hyönteisiä, nisäkkäitä ja lintuja.
Leachin nimeämistapa oli erikoinen. Hän nimesi 27 lajia ystävänsä John Cranchin mukaan, joka oli kerännyt lajit Afrikasta. Vuonna 1818 hän nimesi yhdeksän sukua Caroline-nimen mukaan, mahdollisesti naisystävänsä mukaan.
Vuonna 1821 Leach kärsi liian työnteon aiheuttaman vakavan hermoromahduksen ja lähti museosta maaliskuussa 1822. Hän matkusti vanhemman sisarensa kanssa läpi Euroopan ja kuoli koleraan Genovan pohjoispuolella Italiassa elokuussa 1836.
Leach nimesi erittäin monia uusia eläinsukuja ja lajeja. Linnuista hän nimesi muun muassa veririntasepän (Lybius vieilloti) vuonna 1815 Louis Jean Pierre Vieillotin kunniaksi. Leachin kunniaksi on nimetty sininauraja (Dacelo leachii) ja isopyrstömuura (Mackenziaena leachii).
Teoksia

The zoological miscellany. E. Nodder & Son, Lontoo 1814-1817.
Malacostraca podophthalmata Britanniae or Descriptions of such British species of the Linnean genus Cancer as have their eyes elevated on footstalks. Sowerby, Lontoo 1815-1875 (p.m.)
Systematic Catalogue of the specimens of the indigenous mammalia and birds that are preserved in the British Museum. Lontoo 1816.
On the Genera and species of Eproboscideous insects and on the arrangement of Oestrideous insects. Neill, Edinburgh 1817.
Molluscorum Britanniæ synopsis. A synopsis of the mollusca of Great Britain. (kirjoitettu 1820), van Voorst, Lontoo 1852 (p.m.)
Wodzisławin piirikunta

Wodzisławin piirikunta (puol. powiat wodzisławski) on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 157 088. Piirikuntaan kuuluvat viisi maalaiskuntaa ovat Godów, Gorzyce, Lubomia, Marklowice ja Mszana ja neljä kaupunkikuntaa Pszów, Radlin, Rydułtowy sekä hallintokeskus Wodzisław Śląski.
Piirikunnan väestöpyramidi 2014.
Vuoden 2019 lopussa Wodzisławin piirikunnassa arvioitiin olevan 157 088 asukasta, joista 51,4 prosenttia naispuolisia ja 48,6 prosenttia miespuolisia. Puolan väestönlaskennassa 2011 väkiluvun laskettiin olevan 158 193 ja sen ennakoidaan vuoteen 2050 mennessä pienenevän 134 751 asukkaaseen. Alle 18-vuotiaiden arvioidaan vuoden 2019 lopussa muodostaneen 18,2 prosenttia piirikunnan väestöstä, työikäisten 60,3 prosenttia ja eläkeikäisten 21,5 prosenttia väestön keski-iän ollessa 42 vuotta. Elävänä syntyneiden määrä oli vuonna 2019 yhteensä 1 504 lasta.